C 275/32
BG
Официален вестник на Европейския съюз
18.7.2022 г.
2.11.
ЕИСК препоръчва Европейската комисия да даде приоритет и на мисии и мерки, с които се създават нови висококачествени работни места, стопански дейности, доходи, благосъстояние и високо качество на живот за гражданите на ЕС, като например поддържане на конкурентоспособността на европейските технологични продукти на фона на все по-ожесточената конкуренция в световен мащаб (особено с Китай, Южна Корея и т.н.). 2.12.
Значителна част от европейските работни места и богатство се дължи на износа на европейски технологични продукти (автомобили, машини, материали и т.н.).
Друг важен източник на нови работни места в Европа са ММСП, иновативните стартиращи предприятия, разрастващите се предприятия и висшето образование. 3.
Конкретни бележки 3.1.
Мисия 1 — Адаптиране към изменението на климата 3.1.1.
Изменението на климата е едно от най-големите предизвикателства за човечеството през 21-ви век.
Създателите на политики ще трябва да предвидят предстоящите промени, за да защитят секторите и групите, които са изложени на най-голям риск, като вземат предвид и заетостта.
3.1.2.
С почти всички мерки по Зеления пакт цените на електроенергията, горивата, битовото отопление и т.н. се увеличават за гражданите на ЕС.
Тези увеличения на цените оказват особено силно въздействие върху стотици милиони хора в държавите — членки на ЕС, с ниски и средни доходи и уязвимите лица като цялo, които често са граждани на ЕС с ниски доходи.
Това означава, че всички мерки в рамките на Зеления пакт оказват значително социално въздействие и трябва да се прилагат внимателно.
Те трябва да увеличават просперитета, вместо да пренебрегват онези, които се нуждаят от подкрепа, за да се справят с промяната.
3.1.3.
Сред примерите за нови технологии, които със сигурност ще играят много важна роля за намаляването на емисиите на CO2, са: — декарбонизацията на производството на електроенергия; — декарбонизацията на отделящите CO2 отрасли, напр. стоманодобивната промишленост, циментовата промишленост и т. н.; — улавянето и съхранение на въглероден диоксид (CCS) и, например, пречиствателни станции за отпадъчни води; — съхранението на електроенергия в голям мащаб срещу ниски специфични разходи; — електромобилността; — интелигентните мрежи и високоволтовите мрежи; — интелигентните градове и т.н.
3.1.4.
Лесно е тези технологии да бъдат изброени на хартия, но прилагането им несъмнено е голямо предизвикателство предвид мащаба, необходим за всичките 27 държави — членки на ЕС, както и на световно равнище.
3.1.5.
Един от ключовите проблеми при тази глобална конкуренция по отношение на новите технологии ще бъде наличието на голям брой изследователи и инженери.
Това определено е огромно предизвикателство за Европа.
През последните 20 години държавите в Азия увеличиха съществено броя на студентите по физика, ИКТ и инженерни науки, докато техният брой в Европа малко или много остава непроменен.
Европейските мисии следва не само да насърчават увеличаването на броя на тези студенти, но и ЕС следва да насърчава промяната на настоящото „изтичане на мозъци“ на висококвалифицирани кадри в „привличане на мозъци“ за ЕС.
3.1.6.
ЕИСК силно препоръчва Комисията да определи мерки за значително подобряване на основните умения, както и увеличение на броя на студентите по физика, ИКТ и инженерни науки, а също и по медицина и фармакология в Европа през следващите 20 години.
Без този мозъчен тръст в областта на инженерството Европа ще продължи да изостава във всички технологии, необходими за борба с изменението на климата. 3.2.
Мисия 2 — Рак 3.2.1.
В ЕС-27 се наблюдава постоянно нарастващ брой случаи на рак.
Както вече беше подчертано в становището на ЕИСК относно „Европейски план за борба с рака“ през юни 2021 г., ЕС-27 трябва да работи съвместно за подобряване на диагностиката, терапията, достъпа до персонализирани лекарства, лечението и профилактиката (4).
Ето защо ЕИСК приветства факта, че научните изследвания в областта на профилактиката и лечението на рака са посочени като една от петте мисии на ЕС.
(4)
ОВ C 341, 24.8.2021 г., стр. 76.